One-two-two

One-two-two bol v 30. a 40. rokoch 20. storočia jedným z najluxusnejších a najslávnejších bordelov v Paríži. Nachádzal sa na ulici Rue de Provence číslo 122 v 8. obvode. Od čísla domu odvodzoval svoj anglický názov.

 História 
Pôvodne išlo o trojposchodovú budovu, bývalého mestského paláca princa Joachima Murata. V roku 1933 bol dom zvýšený o štvrté podlažie. Nevestinec slúžil ako zábavný podnik, ktorý navštevovalo mnoho známych osobností ako politici, belgický kráľ Leopold III., Randolph Churchill, spisovateľ Erich Maria Remarque a tiež filmové hviezdy z Hollywoodu.

Nevestinec bol uzavretý v dôsledku zákazu verejných domov v roku 1946. Dnes sa v objekte nachádza obytný dom.

 V kinematografii 
V roku 1978 natočil francúzsky režisér Christian Gion snímku One, Two, Two: 122, rue de Provence, ktorá pojednáva o osudoch nevestinca.

 Referencie 

 Iné projekty 

 Externé odkazy 
 Atlasobscura

 Zdroj 

Kategória:Verejné domy v Paríži
Kategória:8. obvod (Paríž)